钦定古今图书集成/明伦汇编/家范典/第095卷 > 《瑞鹤仙》〈买妾名雪香〉蒋捷
## 钦定古今图书集成/明伦汇编/家范典/第095卷 > 《瑞鹤仙》〈买妾名雪香〉蒋捷

“素肌元是雪。向雪里带香，更添奇绝。梅花太孤洁。问
梨花何似，风标难说。长洲漾楫。料鸳边、娇客乍折。对
珠笼、自翦凉衣，爱把淡罗轻叠。清澈。螺心翠靥，龙
吻琼涎，总成虚设。微微醉缬。窗灯晕，弄明灭。筭银台高处，芳菲仙佩，步遍纤云万叶。觉来时、人在红帱，半
廊界月。